# Inscripció de Pilat

La inscripció de Pilat és una pedra calcària atribuïda a Ponç Pilat, un prefecte romà que va governar la província romana de Judea entre els anys 26 i 36 dC. Es va descobrir el 1961, al jaciment arqueològic de Cesarea Marítima. La inscripció és molt significativa perquè és una autèntica inscripció romana del segle primer amb el nom de Ponç Pilat.
Aquesta emblemàtica pedra dedicada a Pilat concorda amb el que es coneix de la seva carrera i vida. En conseqüència, l'escriptura constitueix el registre més antic que en queda, amb dades sobre l'existència històrica d'aquest prefecte; també és mencionat al Nou Testament i a la història de Roma.
És probable que el poder i la sobirania de Ponç Pilat es desenvolupés a Cesarea Marítima, la residència governamental i seu militar a partir del 6 aC), on es va descobrir la pedra, i va viatjar freqüentment a Jerusalem.
La pedra de Pilat original es troba al Museu d'Israel, a Jerusalem. Tambe es coneixen unes altres rèpliques que es poden trobar al Museu Arqueològic de Milà, a Itàlia. La pedra, juntament amb altres objectes, s'ha exposat a diversos museus en moltes ocasions.
La inscripció la va descobrir Antonio Frova, amb els seus assistents i col·laboradors, després d'una sèrie d'investigacions, treballs i excavacions al teatre de Cesarea.

## Inscripció

El bloc parcialment damnat mostra una dedicatòria al culte imperial d'August i Lívia. Es creu que la inscripció era d'un temple dedicat a «Tiberium», una edificació construïda en honor de Tiberi.

### Escriptura

Part de la inscripció diu:
    [DIS AUGUSTI]S TIBERIEUM
    [...PO]NTIUS PILATUS
    [...PRAEF]ECTUS IUDA[EA]E
    [...FECIT D]E[DICAVIT]

## Referències

* ↑ Blomfield, Adrian. «Ruins of Caesarea in danger of falling into the sea» (en anglès). The Daily Telegraph, 15 desembre 2010, 5:29 p.m.. [Consulta: 30 desembre 2014].
* ↑ Arrizabalaga, M. «¿Quién fue Poncio Pilato?». Periódico ABC, 18-04-2014. [Consulta: 30 desembre 2014].
* 1 2 Gill, N.S. «Pontius Pilate» (en anglès). About.com. Arxivat de l'original el 2016-03-05. [Consulta: 30 desembre 2014].
* ↑ «Pontius Pilate: Man behind the myth» (en anglès). BBC. [Consulta: 30 desembre 2014].
* ↑ (L. Reed 2002, p. 18)
* ↑ (Chilton & A. Evans 1998, p. 465)
* ↑ (Harrington 2010, p. 32)
* ↑ Jerry Vardaman, A New Inscription Which Mentions Pilate as Prefect, Journal of Biblical Literature Vol. 81, 1962. pág. 70–71. Consultat el 30 de desembre de 2014.
* ↑ Craig A. Evans, Jesus and the ossuaries, Vol. 44, Baylor University Press, 2003. pág. 45–47. Consultat el 30 de desembre de 2014.
* ↑ «An inscription stone with the name of Pontius Pilate!» (en anglès). Anchor Stone International. Arxivat de l'original el 2016-03-04. [Consulta: 30 desembre 2014].
* ↑ Turnage, Marc. «The Pilate Inscription from Caesarea» (en anglès). Enrichment Journal. Arxivat de l'original el 2015-10-01. [Consulta: 30 desembre 2014].
* ↑ Jeffery Donley, Ph.D. «Pontius Pilate Inscription» (en anglès). Netplaces. [Consulta: 30 desembre 2014].
* ↑ «Pontius Pilate and the Imperial Cult in Roman Judaea» (en anglès). Cambridge Journals. [Consulta: 30 desembre 2014].
* ↑ J. C. Cox, James. «Pontius Pilate and the Caesarea Inscription» (en anglès). Revista Ministry. [Consulta: 30 desembre 2014].